Fiji's Family Network
Matai ni Wasewase
Na cava na matanitu vakatautauvatani se Democracy
Taumada oqo na vosa vaka Kiriti se Greece, dau vosa taka na vosa vaka latini demos. E kena balebale vei ira na lewa ni lewe ni vanua. Ni kua sa vakayagataki vakalevu ena vosa vaka politiki, io sa vakayagataki tiko kina na veidigidigi, me vakaraitaka tiko kina ena delaniwai vaka politiki, na veimatanitu sa digitaki mai vei keda na lewe ni vanua. Ni veiliutaki e dua na timi ni politiki ena lima na yabaki, nodra digitaki sa vakatau mai keda lewe ni vanua se demos.
Na vuna e biu kina na matanitu vakatautauvatani se democracy me vakadewa taki vakaviti, me raici kina vakamatata ni duidui mai na I balebale ni matanitu vakavanua na sala taumada. Na matanitu vanua se vakavanua, e mai tauyavutaki ena gauna vakalotu me rawa ni kena vakaduavatataki kina o Viti. O Viti nona bula galala taumada, era vakatau vei ira na vei Tui ni veivanua. O ira na talai ni Kalou taumada mai Peritania, era a talai sega walega vakalotu ena lewa kaukauwa vakatui talega. Era dau vola e Peritania ka vakatavulica na I bubului era dau cavuta, vaka toka oqo, mo lako yani, ligamu I matau nai volatabu ka ligamu I mawi na nomu dakai, kera sa sega ni veisau ena nomu volatabu, solia vei ira na ligamu mawi me veisautaki ira kina. Oqo na saluwaki ni Koloni me vei Kolonitaki e yasana vaka Amerika, Aferika ka yaco sara yani e Viti. Na cabe ni lotu, ena veiyasana e vuravura taucoko, e vakakotori vata me buli ko vuravura me nei Peritania, ka yaco me ra volitaki e levu na kai Aferika, Idia kei na Jaina me ra bobula ena veiyasana taucoko I vuravura. Na lotu qai vakabibitaka na tamata, ni a bulia se ucia na Kalou, me tarovi kina na veivakabobulataki ka me soli na dodonu me sa tautauvata na dodonu nil ewe ni vanua veitalia na vanua e cavu mai kina. Oqo erau sega ni sema rawa kina na Matanitu vakavanua, baleta vakvanua sa vaka-kalasi se tamata sa sucu kina nonai-tutu vakavanua. Ka ciqomi kina o ira na Turaga sa sucu turaga, baleta main a vale dra tabu vakaturaga, ena gauna ni kua sa sega; sa dodonu me da kila ni da sa tautauvata kece ena lawa kei na lewa ni matanitu.
Karua ni Wase
Democracy se Matanitu Vakatautauvatani e tiko nona kasa ni drua. Oqo na yacana vakaiyautaki se capitalism. Na kena balebale nomu dodonu mo vutuniyau ena vuku ni buno ni yadremu.
Cava toka mada ike Ena qai tomani tale
Views: 8
Comment
eng_Latn fij_Latn fij_Latn fij_Latn fij_Latn fij_Latn fij_Latn fij_Latn eng_Latn fra_Latn